HD Photo (tunnettiin aikaisemmin Windows Media Photo -nimellä) on Microsoftin kehittämä tallennusformaatti digitaalisille kuville.
HD Photo tukee sekä häviöllistä pakkausta että häviötöntä pakkausta, joten se kelpaa säiliöksi kaikille eri kuville.
HD Photo kilpailee mm. JPEG- ja JPEG2000-standardien kanssa samoista markkinoista.
Vaikka HD Photo -nimessä esiintyy kirjainyhdistelmä HD (teräväpiirto), ei HD Photo ota kantaa siihen, onko materiaalia tallennettu teräväpiirtoresoluutiolla vai ei.
HD Photo -tiedostot tunnistaa .hdp- ja .wdp-tiedostopäätteistä.